Tag: Verskonings - www.bybelkennis.co.za
Hier is drie baie algemene verskonings:
Hoe dikwels sê ons nie dat ons te besig is om 'n nuwe taak te begin nie – ons vertel selfs vir ander hoe deurmekaar ons lewens nou is. Om besig te wees is relatief. Die vraag is: Waarmee hou jy jou so besig? As jy besig is om belangrike dinge te laat gebeur, is dit goed. As jy egter skuldig voel na jy hierdie gelees het, is jy dalk nie so besig as wat jy dink nie.
Ek het dit nog altyd so gedoen
Almal van ons het met verloop van jare sekere "beginsels" geleer. Hierdie "beginsels" belemmer eerder as help my bediening. Net omdat ek 'n ding nog altyd op 'n sekere manier gedoen het, beteken nie dat dit reg is nie. Een van die voorwaardes vir groei, is dat ons sekere dinge moet "ontleer." Ons moet ophou om die feit dat ons iets nog altyd op 'n sekere manier gedoen het as verskoning te gebruik.
Ek kan niks van hulle leer nie
Ons is baie geneig om onsself met mense wat net soos ons dink, te omring. Daar is sekere mense na wie ons net nie uitreik nie, want ons kan mos niks leer van mense wat anders as ons is nie. Dit is nogal dikwels waar in die kerk. Miskien verwys die persoon te veel na een of ander skrywer waarvan ons niks hou nie. Of praat hy dalk te veel oor 'n sekere onderwerp? Of hou ons nie van die musiek waarvan hy hou nie? As jy wegskram van mense wat van jou verskil, keer jy dat jy jou volle potensiaal kan bereik en groei.